Matriekuitslae: Meer seuns slaag | Maroela Media
Matriekuitslae: Meer seuns slaag
Matriekleerders gedurende Dinsdagaand se funksie (Foto: Verskaf)
'n Groter persentasie seuns as meisies het die 2019-matriekeksamen geslaag, hoewel meer meisies die matriekeksamen geskryf het.
Volgens die departement van basiese onderwys het 280 941 meisies en 223 362 seuns die matriekeksamen afgelê, dus ongeveer 57 500 meer meisies as seuns. Amper 83% van die seuns het egter matriek geslaag, teen 80% meisies.
'n Groter persentasie seuns het ook met matriekvrystelling geslaag. Uit die meisies wat geslaag het, het 103 310 (36,8%) met matriekvrystelling geslaag, teenoor 37% van seuns (82 748). 'n Groter persentasie meisies en seuns het in 2019 matriekvrystelling verwerf as in 2018. Volgens Angie Motshekga, minister van basiese onderwys, is daar oor die algemeen meer meisies wat vanjaar vir 'n graad, diploma of hoër sertifikaat kan studeer.
Limpopo is die provinsie waar die kleinste persentasie meisies (70,4%) matriek geslaag het. Dit is ook die provinsie met die grootste verskil in persentasie van seuns en meisies wat matriek geslaag het. Hiér het 76,5% van die seuns wat die 2019-matriekeksamen geskryf het, geslaag.
Meisies het wel die groter meerderheid onderskeidings verwerf tydens die 2019-matriekseksamen. Altesaam 63,8% van die 156 884 onderskeidings is deur meisies behaal. Dit sluit in onderskeidings vir vakke soos rekeningkunde, sakestudies, ekonomie, wiskunde en fisiese wetenskappe. Die nasionale toppresteerder in die 2019 matriekeksamen is óók 'n meisie; Madelein Dippenaar van die Hoërskool Paarl Gimnasium in die Wes-Kaap.
Matrieks matriekuitslae onderwys
Nóg 'leeubeen-smokkelaars' vas
Ander berigte het beduie meer meisies slaag???
Dit is seker die skole waarin Me Angie Motshekga se kinders was.
Die seuns lyk maar nors.
Ja dit was my gedagte ook:-). As hul so lyk vir goeie nuus weet ek nie hoe hul gaan lyk vir slegte nuus:-))
Ek hoop daar sal ook aan die onderwysers wat voor die klasse gestaan het, erkenning gegee word. Die wat se hulle word betaal om hulle werk te doen, weet nie waarvan hulle praat nie. Ek wens 'n mens kon 'n massa foto neem van alle onderwysers wat by die leerlinge deur hulle hele skoolloobaan betrokke was. Miskien sal 'n ererol met net die name van personeel wat by 2019 se graad 12's betrokke was, genoeg wees.